ประจำเดือนมาเป็นเวลา3อาทิตย์ มากจนผิดสังเกต แต่เพิ่งทานยาคุมด้วย ไม่ทราบว่าสาเหตุจะมาจากยาคุมรึป่าวคะ
สวัสดีค่ะ ผลข้างเคียงของการทานยาคุมกำเนิดนั้น อาจทำให้เกิดเลือดออกกะปริดกะปรอย แต่จะมีปริมาณน้อยๆ และเมื่อทานต่อเนื่องไปซักระยะ เลือดก็จะค่อยๆ ออกน้อยลงจนหายไปดังนั้น หากก่อนหน้าที่จะทานยาคุมกำเนิด ไม่เคยมีเลือดออกผิดปกติมาก่อน ก็ควรหยุดทานยาคุม และสังเกตอาการต่อไป หากยังคงมีเลือดออกมาต่อเนื่อง ก็ควรไปพบสูติ-นรีแพทย์เพื่อตรวจหาสาเหตุค่ะหรือหากมีเลือดออกผิดปกติมาก่อนที่เริ่มทานยาคุม ก็ควรหยุดทานยาคุมกำเนิดเช่นกัน และควรไปพบสูติ-นรีแพทย์เพื่อตรวจหาสาเหตุด้วยเช่นกันค่ะ ในเบื้องต้น แนะนำควรลองตรวจหาการตั้งครรภ์ดูก่อนด้วย เพราะหากก่อนหน้านี้ได้เคยมีเพศสัมพันธ์ อาจเกิดจากมีการตั้งครรภ์ แล้วมีภาวะแท้งก็ได้